Les funcions de la Presidència de la Generalitat ofereixen un doble vessant: unes són de caràcter representatiu i d'altres són preferentment executives per tal d'assegurar el normal funcionament i deguda coordinació entre els Departaments de la Generalitat.
Convé, a més, que la Presidència assumeixi les funcions administratives que li corresponen, o han de compondre, els diferents Departaments, o que, per referir-se a dos o més, no puguin tenir-la en un Departament determinat.
Tanmateix, creada la Secretaria General de la Presidència per Ordre de 7 de desembre de l'any passat, amb la finalitat d'assegurar el normal desenvolupament de les activitats que ha de portar a terme la Presidència de la Generalitat, convé ja donar una forma definitiva als serveis que en depenen.
Article primer.- La Secretaria General de la Presidència de la Generalitat coordinarà i tindrà cura dels serveis administratius i tècnics que comporti l'exercici de les funcions representatives i de les executives de la Presidència de la Generalitat.
Article segon.- La tramitació i estudi dels assumptes que comporten els serveis esmentats en l'article anterior, es reparteix en diferents organismes.
Aquests s'agrupen de la següent manera:
a)Secretaria Tècnica de Coordinació.
c)Servei de Relacions Polítiques.
d)Servei de Relacions de la Presidència de la Generalitat amb les Autoritats de l'Estat.
f)Serveis Generals de la Generalitat.
Article tercer.- La Secretaria Tècnica de Coordinació és l'organisme que tramita el que correspongui a la Secretaria del Consell Executiu de la Generalitat, arxiu i protocolarització dels Decrets i altres disposicions que no siguin encomanades de manera especial a una Conselleria.
S'ocupa també del contracte administratiu de Presidència amb les Conselleries i de l'Arxiu General i Registre General de la Generalitat.
Article quart.- L'Oficina de la Presidència actuarà com a Secretaria del President.
També tindrà cura, aquest organisme de la residència del President.
Article cinquè.- El servei de Relacions Polítiques és l'organisme que tindrà al seu càrrec i prepararà els contractes del President i les audiències, particularment amb partits polítics, organitzacions econòmiques i sindicals, Diputats i Senadors per Catalunya i residents fora del país.
Article sisè.- Corresponen a l'organisme anomenat Servei de Relacions de la Presidència de la Generalitat amb autoritats de l'Estat, la tramitació dels assumptes referents a contractes oficials de la Presidència amb les autoritats de l'estat i a la informació de les relacions amb la Generalitat i dels seus serveis amb l'Administració Central.
Article setè.- Els Serveis Tècnics de la Generalitat comprenen els següents organismes:
a)Servei Central d'Estadística i Documentació.
c)Servei Administrativofinancer de la Presidència.
Article vuitè.- Els organismes que componen els Serveis Generals de la Generalitat són els següents:
Article novè.- En la mesura que s'efectuïn els traspassos de serveis, s'adscriuran a la Presidència de la Generalitat els relatius al Turisme i a Premsa, Radiodifusió i Televisió que s'organitzaran respectivament en:
b)Direcció General de Premsa, Radiodifusió i Televisió.
Article desè.- Per a realitzar les esmentades funcions i assegurar el bon desenvolupament dels serveis corresponents, la Presidència de la Generalitat de Catalunya i de la Diputació de Barcelona, quan ho estimi necessari decidirà per Ordre que siguin posats a disposició de la Secretaria General de la Presidència els serveis propis d'alguns departaments, oficines o serveis de la Diputació Provincial de Barcelona.
Article onzè.- Per a la coordinació i supervisió dels organismes creats en aquesta Ordre, el president de la Generalitat podrà nomenar Delegats, dependents del Secretari General, que s'ocupin de més d'un organisme.